CELEX: 32021D0845
Language: el
Date: 2021-05-26 00:00:00
Title: Εκτελεστική απόφαση (ΕΕ) 2021/845 της Επιτροπής της 26ης Μαΐου 2021 για την τροποποίηση της εκτελεστικής απόφασης (ΕΕ) 2019/1202 όσον αφορά τον προσδιορισμό της συμπεριφοράς για αυτανάφλεξη σε σωρούς σκόνης

27.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 186/28
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/845 ΤΗΣ ΕΠΙΤΡΟΠΗΣ
         της 26ης Μαΐου 2021
         για την τροποποίηση της εκτελεστικής απόφασης (ΕΕ) 2019/1202 όσον αφορά τον προσδιορισμό της συμπεριφοράς για αυτανάφλεξη σε σωρούς σκόνης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 12 της οδηγίας 2014/34/ΕΕ του Ευρωπαϊκού Κοινοβουλίου και του Συμβουλίου (2), προϊόντα τα οποία συμμορφώνονται με τα εναρμονισμένα πρότυπα ή με μέρη αυτών, τα στοιχεία αναφοράς των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται προς τις ουσιώδεις απαιτήσεις υγείας και ασφάλειας τις οποίες αφορούν τα πρότυπα ή τα μέρη αυτών και οι οποίες ορίζονται στο παράρτημα II της εν λόγω οδηγίας.
                  
               
                     (2)
                  
                  
                     Με την επιστολή BC/CEN/46-92 – BC/CLC/05-92, της 12ης Δεκεμβρίου 1994, η Επιτροπή υπέβαλε αίτημα προς την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) για την κατάρτιση και την αναθεώρηση εναρμονισμένων προτύπων προς υποστήριξη της οδηγίας 94/9/ΕΚ του Ευρωπαϊκού Κοινοβουλίου και του Συμβουλίου (3). Η εν λόγω οδηγία αντικαταστάθηκε από την οδηγία 2014/34/ΕΕ χωρίς να μεταβληθούν οι βασικές απαιτήσεις υγείας και ασφάλειας που ορίζονται στο παράρτημα II της οδηγίας 94/9/ΕΚ.
                  
               
                     (3)
                  
                  
                     Ειδικότερα, ζητήθηκε από τη CEN και τη Cenelec να εκπονήσουν πρότυπο για τον σχεδιασμό και τις δοκιμές των συσκευών που προορίζονται για χρήση σε εκρήξιμες ατμόσφαιρες, όπως αναφέρεται στο κεφάλαιο I του προγράμματος τυποποίησης που συμφωνήθηκε μεταξύ της CEN και της Cenelec και της Επιτροπής και επισυνάπτεται στο αίτημα BC/CEN/46-92 – BC/CLC/05-92. Ζητήθηκε επίσης από την CEN και την Cenelec να αναθεωρήσουν τα υφιστάμενα πρότυπα με σκοπό την εναρμόνισή τους με τις βασικές απαιτήσεις υγείας και ασφάλειας της οδηγίας 94/9/ΕΚ.
                  
               
                     (4)
                  
                  
                     Με βάση το αίτημα BC/CEN/46-92 — BC/CLC/05-92, η CEN αναθεώρησε το πρότυπο EN 15188: 2007 για τον προσδιορισμό της συμπεριφοράς για αυτανάφλεξη σε σωρούς σκόνης. Ως αποτέλεσμα της εν λόγω αναθεώρησης, η CEN υπέβαλε στην Επιτροπή το πρότυπο EN 15188:2020.
                  
               
                     (5)
                  
                  
                     Η Επιτροπή αξιολόγησε, από κοινού με τη CEN, κατά πόσον το πρότυπο EN 15188:2020 που εκπόνησε η CEN είναι σύμφωνο με το αίτημα BC/CEN/46-92 – BC/CLC/05-92.
                  
               
                     (6)
                  
                  
                     Το πρότυπο EN 15188:2020 πληροί τις απαιτήσεις που επιδιώκει να καλύψει και οι οποίες ορίζονται στο παράρτημα II της οδηγίας 2014/34/ΕΕ. Επομένως, είναι σκόπιμο να δημοσιευτούν τα στοιχεία αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης.
                     
                  
               
                     (7)
                  
                  
                     Το πρότυπο EN 15188:2020 αντικαθιστά το πρότυπο EN 15188:2007. Κατά συνέπεια, είναι αναγκαίο να αποσυρθούν από την Επίσημη Εφημερίδα της Ευρωπαϊκής Ένωσης τα στοιχεία αναφοράς του προτύπου EN 15188:2007.
                  
               
                     (8)
                  
                  
                     Για να δοθεί επαρκής χρόνος στους κατασκευαστές να προσαρμόσουν τα προσαρμόσουν τα προϊόντα τους στην αναθεωρημένη έκδοση του προτύπου EN 15188:2007, είναι αναγκαίο να αναβληθεί η απόσυρση των στοιχείων αναφοράς του εν λόγω προτύπου.
                  
               
                     (9)
                  
                  
                     Τα στοιχεία αναφοράς των εναρμονισμένων προτύπων που έχουν εκπονηθεί προς υποστήριξη της οδηγίας 2014/34/ΕΕ δημοσιεύονται στην εκτελεστική απόφαση (ΕΕ) 2019/1202 της Επιτροπής (4). Προκειμένου να διασφαλιστεί ότι τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2014/34/ΕΕ παρατίθενται στην ίδια πράξη, τα στοιχεία αναφοράς των προτύπων EN 15188:2020 και EN 15188:2007 θα πρέπει να περιληφθούν στην εν λόγω εκτελεστική απόφαση.
                  
               
                     (10)
                  
                  
                     Ως εκ τούτου, η εκτελεστική απόφαση (ΕΕ) 2019/1202 θα πρέπει να τροποποιηθεί αναλόγως.
                  
               
                     (11)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της εκτελεστικής απόφασης (ΕΕ) 2019/1202 τροποποιείται σύμφωνα με το παράρτημα I της παρούσας απόφασης.
         
         
            Άρθρο 2
            Το παράρτημα II της εκτελεστικής απόφασης (ΕΕ) 2019/1202 τροποποιείται σύμφωνα με το παράρτημα II της παρούσας απόφασης.
         
         
            Άρθρο 3
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 26 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/34/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 96 της 29.3.2014, σ. 309).
         
            (3)  Οδηγία 94/9/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 100 της 19.4.1994, σ. 1).
         
            (4)  Εκτελεστική απόφαση (ΕΕ) 2019/1202 της Επιτροπής, της 12ης Ιουλίου 2019, για τα εναρμονισμένα πρότυπα για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες τα οποία εκπονήθηκαν προς υποστήριξη της οδηγίας 2014/34/ΕΕ του Ευρωπαϊκού Κοινοβουλίου και του Συμβουλίου (ΕΕ L 189 της 15.7.2019, σ. 71).
      
      
         
            ΠΑΡΑΡΤΗΜΑ I
            Στο παράρτημα I της εκτελεστικής απόφασης (ΕΕ) 2019/1202 προστίθεται η ακόλουθη καταχώριση:
            
               
                           Αριθ.
                        
                        
                           Στοιχεία αναφοράς του προτύπου
                        
                     
                           «3
                        
                        
                           EN 15188:2020
                           Προσδιορισμός της συμπεριφοράς για αυτανάφλεξη σε σωρούς σκόνης»
                        
                     
         
      
      
         
            ΠΑΡΑΡΤΗΜΑ II
            Στο παράρτημα II της εκτελεστικής απόφασης (ΕΕ) 2019/1202 προστίθεται η ακόλουθη καταχώριση:
            
               
                           Αριθ.
                        
                        
                           Στοιχεία αναφοράς του προτύπου
                        
                        
                           Ημερομηνία απόσυρσης
                        
                     
                           «3
                        
                        
                           EN 15188:2007
                           Προσδιορισμός της συμπεριφοράς για αυτανάφλεξη σε σωρούς σκόνης
                        
                        
                           27 Νοεμβρίου 2022».